Гродна мае ўсе падставы, каб прэтэндаваць на ролю буйнога цэнтра харэаграфічнага мастацтва. Згадайма і, без перабольшвання, міжнародную вядомасць калектываў “Белыя росы” ды “ТАД”, і высокую рэпутацыю харэаграфічнага аддзялення каледжа мастацтваў, выпускнікі якога папаўняюць самыя вядомыя ансамблі краіны. А вось прадстаўнічага танцавальнага форумуў горадзе па-над Нёманам не было. Прынамсі, да гэтага года.